open-index/open-wikipedia-markdown huggingface dataset:
Steppeklima

**Steppeklima** (**[[Köppens klimaklassifisering|BS]]**) beskriver hovedsakelig klimasoner utenfor arktiske strøk som har en lav årlig nedbørsnormal (200–400 mm) og som i hovedsak har vegetasjon i form av småskog og kort gress. 

Köppens klimaklassifisering beskriver klimaet på steppene (BS) som området mellom ørkenområdene (BW) og de fuktigere klimaområdene hvor en kan drive jordbruk. I tillegg har man krav til temperatur og årstidsvariasjon i nedbør, slik at steppeklima ikke gjelder for de store skogsområdene i Canada og Sibir. Grenseverdien for nedbør finner man ved å multiplisere den årlige middeltemperaturen i ℃ med 20, og så legge til 280 om 70 % eller mer av den totale nedbøren kommer i det halvåret sola står høyest på himmelen (april–september på nordlige halvkule, oktober–mars på den sørlige), eller legge til 140 om 30–70 % av den totale nedbøren kommer i denne perioden, eller 0 om mindre enn 30 % av den totale nedbøren kommer i denne perioden. Hvis den totale nedbøren er mindre enn grenseverdien, men mer enn halvparten av grenseverdien blir klimaet klassifisert som steppeklima.

## Eksempler
* Den kasakhstanske steppe
* Sertão i Brasil
* Prærien i USA og Canada
* Sahel i det sørlige området av Sahara
* Store deler av ødemarken i Australia, som omkranser de sentrale ørkenområdene

## Referanser
Kjøttkraft

**Kjøttkraft** er en kraft lagd på kjøttbein, avskjær eller kjøtt av for eksempel okse. Det er litt forskjellig koketid, men det er vanlig at det koker i noen timer. Det er også vanlig å ha i pepper, salt, gulrot, laurbærblad, sellerirot og litt urter sammen med beina når man koker kraft. 

For eksempel supper og sauser kan fremstilles av kraft.
Per Gravdal

**Per Gravdal** (1842&ndash;1909), født i Bjerkreim, var en norsk forstander og grunnlegger av Det Almindelige Samfund. Gravdal var forstander der i åtte år. På et tidspunkt tok han navnet Peder Olsen Nodland.

Gravdal var forstander i Menigheten Samfundet, hvor han overtok forstanderrollen etter grunnleggeren Bernt Lomeland som døde i 1900. Da menighetene ble splittet i spørsmålet om hvorvidt Per Gravdal hadde den samme ånd som Lomeland, ble Gravdal og hans etterfølgere i 1901 tvunget ut av menigheten. 

I 1901 stiftet Gravdal Det Almindelige Samfund, mens de såkalte «lomelenderne» videreførte Menigheten Samfundet.

Gravdal flyttet til byen etter å ha blitt valgt til forstander i Det Almindelige Samfund. Kona ble værende igjen på  garden på Nodland. På "prestegården" hadde han tjenestejenta Kristina Skipstad til å stelle for seg. Helt frem til hun døde var det vanlig i menigheten at de nyfødte fikk navn som startet på bokstavene P eller K, eller som oftest en kombinasjon av de to.

## Referanser
Terdoppio

**Terdoppio** er en elv i Piemonte og Lombardia i Italia. Den har sitt utspring i de piemontesiske føralpene i området mellom Ortasjøen og Maggioresjøen og renner gjennom provinsen Novara. Nær Cerano deler den seg i to greiner. Den ene munner ut i Ticino, mens den andre renner inn i Lomellina (provinsen Pavia) og etter hvert ut i Po.

Terdoppio er 86 km lang, og med en middelvannføring på 3,7 m³/s og et nedbørfelt på om lag 515 km².
Staffora

**Staffora** er en elv i Lombardia i Italia og en av sideelvene til Po fra høyre. Den er trolig samme elv som romerne kalte *Iria*.  

Elven har sitt utspring i De liguriske Appenninene ved Fontana di S. Giacomo (1&nbsp;343 moh) nær Passo del Giovà, som ligger like øst for fjelltoppen Monte Chiappo i kommunen Santa Margherita di Staffora. Den renner først gjennom en dyp og smal dal og tar imot småelvene Montagnola og Aronchio fra høyre før den når Varzi der dalen blir bredere. Videre mottar Staffora Nizza ved Ponte Nizza og Ardivestra ved Godiasco, begge fra høyre. Elven renner gjennom Salice Terme (administrativt en del av Godiasco) før den renner ut på Posletta ved Rivanazzano. Staffora passerer så utkanten av Voghera, den største byen langs elven, før den munner ut i Po nær Cervesina. I alt er Staffora 58 km lang. 

Elven har svært varierende vannføring gjennom året som følge av varierende nedbørsmengder og smeltevann, og vannføringen har vært registrert til alt fra 0,7 m²/s og 675 m²/s.
Agogna

**Agogna** (piemontesisk: *Agògna*) er en smal, men 140 km lang elv som renner gjennom regionene Piemonte og Lombardia i Italia og er en av sideelvene til Po fra venstre. 

Elven har sitt utspring i området mellom Ortasjøen og Maggioresjøen. Den renner så inn i provinsen Novara, provinsen Pavia, Lomellina (i kommunene Castello d'Agogna og Lomello), og mottar Erbognone fra venstre. Agogna munner ut i Po ved Balossa Bigli, en del av kommunen Mezzana Bigli.

Under Napoleonskrigene ga Agogna navnet til et departement i Det napoleonske kongedømmet Italia med Novara som hovedstad.

## Eksterne lenker
* Le Oasi della Federazione Nazionale Pro Natura (italiensk) 
* Centro di Formazione Ambientale Monferrato (italiensk)
Rumskullaeken

**Rumskullaeken**, også benevnt *Kvilleken*, er en eik som måler 13 meter i omkrets (i brysthøyde), er cirka 1000 år gammel, og står ved Norra Kvill, ca. to mil nordvest for Vimmerby i Småland. Rundt rotfestet er omkretsen ca. 14 meter.

Eika er av typen sommereik (*Quercus robur*). Hulrummet i treet anses å være laget av svovelkjuke (*Laetiporus sulphureus*).

Kvilleken ble beskrevet allerede i 1772 av «häradsfogd» Magnus Gabriel Craelius i boken *«Försök till ett landskaps beskrivning»*. I beskrivelsen fremgår at den målte 22 alen rundt «bålen» (kroppen). En svensk alen tilsvarte på den tiden 0,5938 m, slik at målet tilsvarte 13,06 m. Han beskrev også at den hule stammen ble benyttet som redskapsskjul av bønder på stedet.

Stålbåndet som er satt rundt stammen for å hindre en to-deling av eika antas å være fra ca. år 1800.

Fra 1998 ble det forbudt å komme nærmere stammen enn 5 meter.

Noen av sex-scenene i filmen *[[Jag är nyfiken - gul]]*, en svensk film fra 1967 i regi av Vilgot Sjöman, ble filmet i Rumskullaeken.

## Kilder
**Nationalencyklopedin*, artikkel om Rumskullaeken.

## Eksterne lenker
* Bilde av Kvilleken på flickr
* Länsstyrelsen i Kalmar om Rumskullaeken
Bøygard

**Bøygard** er en norsk sangduo som består av søstrene Tove (født 1966) og Anita Bøygard (født 1974) fra Ål i Hallingdal. De platedebuterte i 2004 med CD-albumet *Belly Dream*, der tekstene er skrevet på engelsk, og fulgte opp i 2008 med *[[Røre ved deg]]*, med tekster på hallingmål. I oktober 2013 ga de ut sin tredje plate, *Blågras På Skrindo,* med Jonas Fjeld som produsent og bluegrassgruppen Chatham County Line fra USA som musikere. Musikken deres er blitt beskrevet som «melodiøs pop i viseinnpakning» og «godt komponerte låter innen pop, country og folk». – og «utsøkt bluegrass» Søstrene har i mange år arbeidet blant prostituerte og rusmiddelavhengige sprøytebrukere. Dette preger også flere av tekstene. «Koma heim» er en nedtegnelse av en jentes telefonsamtale med moren, hvor jenta ber moren om å få komme hjem – bare for i natt.

## Diskografi
* 2004: *Belly Dream*
* 2008: *[[Røre ved deg]]*
* 2013: *Blågras på Skrindo*

## Referanser


## Eksterne lenker
* 
*  Offisielt nettsted
Oddvar Nes

**Oddvar Nes** (født 28. desember 1938 i Volda, død 18. september 2016) var en norsk lingvist og sakprosaforfatter. Han var professor emeritus i nordisk språkvitenskap, særlig nynorsk, ved Universitetet i Bergen.

Det meste av den faglige produksjonen hans faller innenfor navnegransking, og han har særlig arbeidet med etymologiske spørsmål. Det kommer til uttrykk alt i magistergradsavhandlinga hans i germansk språkvitenskap, «Studiar i dei eldste nordvestlandske fjordnamna». Nes har videre arbeidet med leksikografi, dialekter og fonetikk.

Sammen med Jarle Bondevik og Terje Aarset har Oddvar Nes stått bak Ivar Aasen-selskapet, og de tre har siden 1992 stått for et omfattende vitenskapelig arbeid med å gi ut de etterlatne skriftene til Ivar Aasen, med noter, innledninger og kommentarer.

Oddvar Nes har vært navnekonsulent for fylkeskartkontora i Sogn og Fjordane og Hordaland, og var navnekonsulent for Vestlandet. Han har i tillegg vært redaktør for tidsskriftet «Namn og Nemne».

Oddvar Nes var ansatt ved Universitetet i Bergen fra 1964 til han gikk av ved aldersgrensa som 70-åring i 2008. Han fikk i 2009 Kongens fortjenstmedalje i sølv for innsatsen sin.

## Bibliografi
* Akselberg, Gunnstein og Jarle Bondevik (red.) 1998. "Ord etter ord. Heidersskrift til Oddvar Nes 27. desember 1998." Bergen: Norsk Bokreidingslag. ISBN 82-7834-013-7
* Nes, Oddvar. 2008. "Nes om namn. Heidersskrift til Oddvar Nes på 70-årsdagen 27. desember 2008.) Redigert av Gunnstein Akselberg og Ole-Jørgen Johannesen og med bibliografi redigert av Jarle Bondevik og Ole-Jørgen Johannesen. Bergen: Norsk Bokreidingslag. ISBN 978-82-7834-038-7

## Referanser


## Eksterne lenker
Curone

**Curone** (piemontesisk og lombardisk: *Cròu*) er en 50 km lang elv i regionene Lombardia og Piemonte i Italia og en av sideelvene til Po fra høyre. 

Den har sitt utspring 1&nbsp;500 meter over havet ved Monte Garave og nær grensen mellom de to regionene.
Scrivia

**Scrivia** er en elv nord i Italia og en av sideelvene til Po fra høyre med en lengde på 88 km. Den renner gjennom Liguria, Piemonte og Lombardia.

En av sideelvene til Scrivia er Borbera.
Bormida

**Bormida** er en elv nordvest i Italia. Den har sitt utspring i Rocca Barbena i Liguria som *Bormida di Millesimo* og renner gjennom Piemonte. Etter at Bormida mottar Bormida di Spigno nær Bistagno munner den ut i Tanaro nordøst for Alessandria.
Betta mandor

***Betta mandor*** er en art i gruppen kampfisker.
Frem til arten ble beskrevet i 2006, var den kjent som ***Betta sp.'' «Mandor»''' eller ***Betta sp.* «ninja»*' i handelen
Det er en bentopelagisk fisk som finnes i sumper, elver og bekker i skog i Asia, nærmere bestemt lavt i Kapuas-vassdraget og i Kalimantan Barat i Borneo.
Den blir ca. 5,7 cm lang SL.
Den lever av leddyr og andre smådyr.
*Betta mandor* er en munnrugende *[[Betta]]*, men er nært beslektet med de skumredebyggende artene.

## Eksterne lenker
* 
* 
* ''Betta mandor'' - seriouslyfish.com
* Six new Betta species described - Practical Fishkeeping
Trolldom (musikal)

**Trolldom** er en familiemusikal skrevet av Lars Sveinung Lid og har hele tiden vært oppført på Osterøy Museum. Urpremiere var i 2006 og stykket har blitt spilt med stor suksess hvert år siden.

## Handling
Hovedpersonen med familie og naboer lurer fra tid til annen bergensere. Men denne dagen blir de selv lurt av Ole Kleiven, en omreisende.

## Historisk bakgrunn
Trolldom bygger på en sann historie fra Osterøy, der Ole Kleiven til slutt ble tiltalt. Men da bygdefolket ikke torde vitne mot ham, gikk han fri fra anklagene.

## Eksterne lenker
* Osterøy Museum 
* Lid lyd, Lars Sveinung Lids hjemmeside 
* Bilder fra forestillingen 2008
Orba

**Orba** er en elv nord i Italia med en lengde på om lag 70 km. Den renner nordover gjennom Piemonte fra utspringet i Appenninene til den munner ut i Bormida, en av sideelvene til Po fra høyre. Orba renner gjennom Tiglieto og Molare og kommer så til Monferratoåsene. 

Ovada er den største byen i Orbadalen, mens andre landsbyer i omegnen er Rocca Grimalda, Tagliolo, Cremolino, Silvano d'Orba, Carpeneto, Castelletto d'Orba og Predosa. 

Det blir produsert vin i dalsidene som Dolcetto di Ovada, Barbera del Monferrato, Cortese di Gavi. Denne vinen blir solgt på det internasjonale markedet.
Bormida di Spigno

**Bormida di Spigno** er en elv nordvest i Italia. Den har sitt utspring i Liguria i provinsen Savona ovenfor Pian dei Corsi i en overgangssone mellom Alpene og Appenninene der vannet blir drenert bort via forskjellige elver i Mallare og Pallare som heter Bormide. Disse renner sammen etter et par kilometer og danner Bormida di Spigno som munner ut i Bormida (eller Bormida di Millesimo) nær Bistagno i provinsen Alessandria i Piemonte.
Belbo

:*«Belbo» kan også henvise til [[Vigdis Hjulstad Belbo]]*

**Belbo** er en elv sør i Piemonte i Italia og en av sideelvene til Tanaro fra høyre. Tanaro er igjen en sideelv til Po. 

Belvo har sitt utspring i Langhe på grensen mellom Piemonte og Liguria i Montezemoloåsene. Elven renner gjennom provinsene Cuneo, Asti og Alessandria og munner så ut i Tanaro fra høyre ved Villa del Foro i kommunen Alessandria.
Stura di Demonte

**Stura di Demonte** er en 111 km lang elv i Piemonte nordvest i Italia og en av sideelvene til Tanaro, som igjen er en sideelv til Po. Utspringet til Stura di Demonte er i Alpene, nær grensen til Frankrike og Maddalenapasset. Den renner gjennom Demonte og Cuneo før den munner ut i Tanaro like øst for Cherasco. 

## Referanser
Christian Fr. Wyller

**Christian Fredrik Wyller** (født 1948) er en norsk jurist. Han var vitenskapelig assistent og førsteamanuenis ved Universitetet i Bergen 1974-1988, drev egen advokatpraksis i Bergen 1989-1993 og fra 1. januar 1994 sorenskriver i Ryfylke tingrett. Siden Ryfylke tingrett ble nedlagt 30. juni 2007 var Wyller «ressursgruppedommer» med kontorsted i Jæren tingrett, Sandnes frem til han gikk av med pensjon 1. januar 2019. Fra 2019 til 2025 har han vært privatpraktiserende advokat. I 2013 ble han oppnevnt som leder av Eierseksjonslovutvalget som avgav sin innstilling (NOU 2014:6) i august 2014. I 2015 og 2016 var han leder i Finansklagenemnda, avdeling Eierskifte

Wyller har skrevet flere bøker om boligrett og kontraktsrett.  Sammen med professor Kai Krüger utgav han antologien *Boligrett* i 1978 og har senere overtatt utgivelsen av boken som kom i 5. utgave i 2009. Han var også meget brukt som foredragsholder i Juristenes Utdanningssenter og i boligsamvirket.

## Bibliografi
* *Boligrett*, 5. utgave 2009 ISBN 978-82-991251-2-3.
* *Kjøpsretten i et nøtteskall*, 3. utgave 1997, ISBN 82-991251-7-0.
* *Eierseksjonsloven* (i samarbeid med Christer Bjørnevik), 2020, ISBN 978-82-15-03579-6.
* *Borettslovene med kommentarer* (med Kåre Lilleholt), 2. utgave 2018, ISBN 978-82-05-51451-5.
* Husleieloven med kommentarer, 2023,  

## Eksterne lenker
* Hjemmeside
*
Lars Sveinung Lid

**Lars Sveinung Lid** er komponist, tekstforfatter og musikkprodusent bosatt på Votlo på Osterøy.

## Produksjon
Har skrevet musikalen Trolldom.

## Diskografi
**Fru Jørgensen*, CD gitt ut i samarbeid med Knut Markhus. Se Markhus og Lid.
**Trolldom* 2008 (innspilling av musikalen).

## Eksterne lenker
* Lid Lyd
Elektrisk gjerde

**Elektrisk gjerde** er et stengsel utført som et gjerde med en eller flere strømførende ledere. Vanligvis brukt med moderat spenning for å holde husdyr inne på et begrenset område, men også kjent fra fengsler og fangeleirer hvor det kan brukes høyere spenning.

## Husdyrhold
Spenningene som brukes er moderate og tilpasset dyrene som skal kontrolleres. De fleste dyr er forsiktige i møte med elektriske strømgjerder, mens andre kan være mer pågående. I enkelte tilfeller kan bruk av strømgjerder være av mindre nytte.


File:Hesteramp, Valdres,1.JPG|Hest som tar tak i ene stolpen til strømgjerdet… 
File:Hesteramp, Valdres,2.JPG|… og deretter drar med seg resten av strømgjerdet.
Dugurd

**Dugurd** (også skrevet *duggurd*) eller **dagsverd** er et måltid som i gamledager i Norge ble holdt på formiddagen, mellom frokost og middag, som oftest mellom klokken 9 og 11 om dagen. Dugurd kan i dag best sammenlignes med en tidlig lunsj, for i tidligere tider begynte man gjerne å jobbe i 6-7 tiden om morgenen, og middagen ble gjerne servert alt i 12-tiden om dagen.

For sjøfolk var dette tiden for en pause, der det ble servert «tikaffe» (altså en kaffepause i 10-tiden på formiddagen).
Eftasverd

**Eftasvæl** eller **eftasverd** er et måltid som i gamledager i Norge ble holdt på ettermiddagen, som oftest i 15–17-tiden. Eftasvæl var gjerne i tid midt mellom middag og kveldsmat.
Nordlandslån

**Nordlandslån** (også kalt *nordlandsstue*) er en  tradisjonell bygningstype i Helgeland og Salten, eksempler finnes også i tilliggende distrikter. Nordlandslåna ligner den mer kjente trønderlåna, men later til å være en eldre type. Mens trønderlåna har et klassisistisk utseende, påvirket av trondheimsk panelarkitektur, med like vinduer ordnet over hverandre og to etasjer med tilnærmet lik takhøyde, har nordlandslåna en karakteristisk lav overetasje med tilnærmet kvadratiske vinduer rett under gesimsen. Ofte er disse ikke plassert over vinduene i første etasje, men mer ut fra hvor det passer best å ha dem. Nordlandslåna er også lavere og enklere enn trønderlåna, med minimalt unødige detaljer og som oftest uten vinduer på kortsidene, særlig på den såkalte værsida, den sida som er mest utsatt for vind. Som alle tradisjonelle hus i værharde strøk er nordlandslåna, så langt terrenget tillater, orientert slik at den sterkeste vinden skal komme inn mot gavlen. Dette gjelder også den beslektede romsdalslåna.

I motsetning til den litt ekstravagante trønderlåna, som mest forbindes med velstand og storgårdsliv, er nordlandslåna derfor i første rekke et praktisk bolighus etter tidens krav, og den har en mye bredere sosial utbredelse. Husmannsboliger i Trøndelag minner ofte om små nordlandslåner, noe som også er et tegn på at typen trolig er eldre.

Som Per Smørvik har vist, har nordlandslåna utviklet seg naturlig fra den mye eldre årestua ved at det åpne ildstedet i stua er blitt avløst av et ildsted med skorstein, slik at en etasje nummer to har blitt mulig. Vinduer med glass har kommet til senere, særlig etter at norsk glassproduksjon kom i gang etter 1750, og ofte som følge av ombygninger. Som andre typer låner (et hunkjønnsord) er de fleste nordlandslåner ombygd og ominnredet mange ganger, ofte med et varierende antall boenheter innenfor bygningskroppen. De er i denne sammenhengen ofte blitt påbygd ved at nye seksjoner er blitt lagt til i lengderetningen, og mange har nådd en betydelig lengde, på samme måte som låner for øvrig.

Klimaet har gjort sitt innhogg i bestanden av nordlandslåner, og mange har også brent ned. At det likevel er så mange bevart er en indikasjon på hvor vanlig denne hustypen har vært.
  
Man kan anta at de tidligste fullt utviklede nordlandslåner ble bygd tidlig på 1700-tallet. Fra starten av var de trolig utført med tjærebeiset laftverk uten paneldekning, og også etter at sagbruksindustriens utvikling gjorde det hensiktsmessig å legge til panel, var tjærebeising av panelplankene vanlig. Før øvrig er panelet alltid stående på alle typer låner, også der værharde forhold ville gjort liggende panel til et mer naturlig valg.
    
Senere ble nordlandslånene vanligvis malt i rødt eller oker, tidvis i kombinasjon. Hvitt, som kom på moten fra rundt 1850, gjorde seg ikke så mye gjeldende på nordlandslåner, mens de aller fleste trønderlåner ble hvitmalte fra 1860-årene av.

## Kilder
**Nordnorsk kulturhistorie. 2 : Det mangfoldige folket*. Gyldendal 1994 side 25
Åbit

**Åbit** er den første matbiten man spiser om morgenen, et lett måltid som inntas før frokost og var spesielt vanlig blant bønder med bufe som skulle fôres om morgenen. Ordet er samansatt av norrønt *ár* (tidlig) og *bit* (munnfull).
Norvald Tveit

**Norvald Øystein** **Tveit** (født 22. desember 1927, død 2. mai 2022) var en norsk forfatter og dramatiker fra Leirvik i Hyllestad kommune.

Som dramatiker er Tveit særlig kjent for sine skuespill, men han skrev også hørespill og fjernsynsdrama for NRK, blant annet flere episoder for tv-seriene *Kong Sverre* (1978) og *[[Vestavind (TV-serie)|Vestavind]]* (1994). Han skrev dessuten sakprosa, og var også innom sjangrene barnebok og kriminalroman.

Tveit ble prisbelønnet flere ganger, blant annet med Ibsenprisen 1993 for sitt samlede dramatiske arbeid. Den 17. desember 2007 mottok han Kongens fortjenstmedalje i gull.

## Dramatikk
* 1977: *Splint* &ndash; Oslo Nye Teater
* 1978: *Peer Person* &ndash; Centralteatret
* 1978: *Peer Person* &ndash; NRK Radioteatret
* 1978: *Kong Sverre* &ndash; tre episoder, NRK fjernsynet
* 1980: *West Land Story* &ndash; Oslo Nye Teater
* 1983: *Vi som elskar mor* &ndash; Det Norske Teateret
* 1986: *I satans vald* &ndash; Den Nationale Scene
* 1991: *Splint* (songspel) &ndash; Den Nationale Scene
* 1990: *Bruredansen* &ndash; Den Nationale Scene
* 1993: *Skraphandlarrock* &ndash; Den Nationale Scene
* 1994: *Raspeballar med utslått hår* &ndash; Hotel Norge, Bergen
* 1994: *[[Vestavind (TV-serie)|Vestavind]]* &ndash; fire episoder, NRK fjernsynet
* 1998: *Ungkarsfesten – ein folkekomedie*, Sogn og Fjordane Teater
* 2003: *Ungkarsfesten* &ndash; Det Norske Teatret
* 2001: *Uventa lykke for Anders Lone* &ndash; Sogn og Fjordane Teater
* 2005: *Kystkvinner* &ndash; Sogn og Fjordane Teater

## Bibliografi
* : *Ei sjel og ei skjorte* &ndash; biografi om Hans Johnsen Gjerde
* : *Ivar Medaas* – biografi om Ivar Medaas
* : *Fra gull til grønne skoger* &ndash; biografi om Erik Grant Lea
* : *Jakob Sande – ein diktar og hans miljø* &ndash; biografi om Jakob Sande
* : *Eit vegopprør i Bygde-Norge* (sakprosa)
* : *Silje og Sivert* (barnebok)
* : *Splint* (skuespill)
* : *Vi som elskar mor* (skuespill)
* : *Tre døde ved daggry* (kriminalroman)
* : *Fylkesbaatane i Sogn og Fjordane 1958–1983* (sakprosa)
* : *Til bords med smalahove* &ndash; «ei bok om løst og fast omkring temaet smalahove» (sakprosa); utgitt i Det norske samlagets bokserie *Mat på folkemunne*
* : *Norsk heimebrygg – ølet som Gud elskar* (sakprosa); utgitt i Det norske samlagets bokserie *Mat på folkemunne*
* : *I satans vald* (skuespill); etterord av Eva Lundgren
* : *Med flatbrød attåt… Ei bok om Vestlands-humor* &ndash; illustrert av Ivar Kvåle
* : *Vilt, vakkert Vestland : Sogn og Fjordane – fylket med dei mange andle* (sakprosa); fotografier ved Helge Sunde og Oddleiv Apneseth
* : *Ein vestnorsk stat : snedige utspel og historier frå Georg Hatlevik*
* : *Ungkarsfesten* (skuespill)
* : *På reservetanken*, Selja Forlag
* : *Dama*, Selja Forlag
* : *Kan det bli folk av slikt?*, Selja Forlag

## Priser
* Ibsenprisen 1993
* Hyllestad kommunes kulturpris (Kvernsteinprisen) 1996
* Sogn og Fjordane fylkes kulturpris 2003
* Kongens fortjenstmedalje i gull 2007

## Referanser


## Eksterne lenker
* 
* 
* Digitaliserte bøker av Norvald Tveit hos Nasjonalbiblioteket
* Presentasjon av Norvald Tveit i Forfatterkatalogen hos Norsk Forfattersentrum
Profibus

**PROFIBUS** (Process Field Bus) er en utbredt feltbuss kommunikasjonsstandard innen automasjon. Den bør ikke forveksles med PROFINET, som er en standard for Industrielt Ethernet.

## Bruksområde
Det finnes to varianter av PROFIBUS, DP og PA:
* **PROFIBUS DP** (Decentralized Peripherals) brukes til å styre sensorer og akturatorer fra en sentral kontroller (PLS). Et annet svært utbredt bruksområde er eksterne I/O, der selve inngangs- og utgangsmodulene til PLSen flyttes ut i feltet. Dermed får man en meget stor reduksjon i antall signalkabler i et anlegg.
* **PROFIBUS PA** (Prosess Automasjon) benyttes særlig til å kommunisere med instrumenter i prosessindustrien. PROFIBUS PA er ideelt for bruk i eksplosjonsfarlige områder.

## Eksterne lenker
* Brukerorganisasjon: Norsk avdeling av Profibus International
* Kompetanse senter: for PROFIBUS DP
* Kompetanse senter: for PROFIBUS PA
* Kurs senter: PROFIBUS Kurs.
Edward H. Schafer

**Edward Hetzel Schafer** (født 23. august 1913 i Seattle, død 9. februar 1991 i Alameda i California) var en ledende sinolog og historiker med særlig vekt på Tang-dynastiets Kina.  Han skrev epokegjørende arbeider som  *The Golden Peaches of Samarkand: A study of Tang exotics* (ISBN 0-520-05462-8) og *The Vermilion Bird: T'ang images of the South*.  Schafer tok doktorgraden ved *Department of Oriental Languages of the [[University of California i Berkeley]]* i 1947.  Han forble ved Berkeley til han gikk i pensjon i 1984. Fra 1969 til 1984 innehadde han Agassizprofessoratet for orientens språk og litteratur.  

Professor Edward Schafer var en pioner innen studiet av middelaldersk kinesisk sivilisasjon og særlig den materielle kultur under Tang-dynastiet. 

## Referanser


## Eksterne lenker
* "History of Chinese at Berkeley"
* Edward H. Schafer, "Non Translation and Functional Translation: Two Sinological Maladies"
Røkelsesklokke

**Røkelsesklokker** (forenklet kinesisk: 香钟, tradisjonell kinesisk: 香鐘, pinyin: *Xiāng zhōng*, Wade–Giles: *Hsiang-chung*) er et elementærur som ble benyttet under kulthandlinger i Kina og Japan. 

De oppstod i Kina under Song-dynastiet (960-1279) og spredte seg derfra. Sinologen Edward H. Schafer antar at kineserne hadde fått impulsen fra India, der noe lignende, men ikke fullt utviklet, var i bruk allerede.

I smale, båtformede bronsefat som ofte var formet som langstrakte drager brente man en aromatisk masse fra planten japansk stjerneanis. På tvers over bronsefatene hang snorer med metallkuler, som etterhvert ble svidd løs den ene etter den andre. Metallkulene falt i et fat, og ved lyden fikk man et signal om at en viss tid var tilbakelagt. Røkelsesklokkene ble ikke benyttet i dagliglivet, men var hjelpemidler i religiøse kulthandlinger i templene. 

## Referanser
National Institutes of Health

**National Institutes of Health** (**NIH**) er en institusjon under USAs helse- og omsorgsdepartement og er ansvarlig for USAs føderale innsats innen biomedisinsk og helserelatert forskning. NIH har (per 2023) av 27 underliggende enheter, som kalles enten institutter eller sentre. NIHs forløper ble etablert i 1887 som Laboratory of Hygiene. Det vokste og ble i 1930 reorganisert til National Institutes of Health. 

I 2003 var NIH ansvarlig for 28&nbsp;%, eller om lag 28 milliarder US dollar, av USAs totale biomedisinske forskningsbeløp; resten kom fra farmasøytisk industri.

## Liste over underliggende enheter
Enhetene er sortert kronologisk etter hvilket år de ble etablert:

### Institutter
* National Cancer Institute (NCI) – etablert i 1937
* National Institute of Allergy and Infectious Diseases (NIAID) – etablert i 1948
* National Institute of Dental and Craniofacial Research (NIDCR) – etablert i 1948
* National Heart, Lung, and Blood Institute (NHLBI) – etablert i 1948
* National Institute of Mental Health (NIMH) – etablert i 1949
* National Institute of Diabetes and Digestive and Kidney Diseases (NIDKK) – etablert i 1950
* National Institute of Neurological Disorders and Stroke (NINDS) – etablert i 1950
* Eunice Kennedy Shriver National Institute of Child Health and Human Development (NICHD) – etablert i 1962
* National Institute of General Medical Sciences (NIGMS) – etablert i 1962
* National Eye Institute (NEI)  – etablert i 1968
* National Institute of Environmental Health Sciences (NIEHS) – etablert i 1969
* National Institute on Alcohol Abuse and Alcoholism (NIAAA) – etablert i 1970
* National Institute on Drug Abuse (NIDA) – etablert i 1974
* National Institute on Aging (NIA) – etablert i 1974
* National Institute of Arthritis and Musculoskeletal and Skin Diseases (NIAMS) – etablert i 1986
* National Institute on Deafness and Other Communication Disorders (NIDCD) – etablert i 1988
* National Human Genome Research Institute (NHGRI) – etablert i 1989
* National Center for Complementary and Integrative Health (NCCIH) – etablert i 1999
* National Institute of Biomedical Imaging and Bioengineering (NIBIB) – etablert i 2000
* National Institute on Minority Health and Health Disparities (NIMHD) – etablert i 2010
* National Center for Advancing Translational Sciences (NCATS) – etablert i 2011

### Sentre
* Center for Scientific Review (CSR) — etablert i 1946
* NIH Clinical Center (CC) — etablert i 1953
* Center for Information Technology (CIT) — etablert i 1964
* Fogarty International Center (FIC) — etablert i 1968
* National Center for Complementary and Integrative Health (NCCIH) — etablert i 1999
* National Center for Advancing Translational Sciences (NCATS) — etablert i 2011

## Referanser


## Eksterne lenker
*
Småmat

**Småmat** er en gammel matrett med flere typer kjøtt som stammer fra Hallingdal i Buskerud og brukes som festmat. Å lage fin småmat kunne ta flere dager.

Det hevdes av småmaten opprinnelig stammer fra Øvre-Hallingdal. I Hol var det tradisjon med å servere småmat som hovedmåltid den første gjestebudsdagen i bryllup. Senere har denne matretten spredt seg til hele Hallingdal, med lokal variasjon. I dag er småmat vanlig til såvel konfirmasjon og bursdager med runde tall, som til bryllup.

Småmat kan minne om en tykk suppelapskaus i utseende. For at den skulle regnes som fin måtte ingrediensene kuttes i små jevnstore terninger, som passet til ertene, og kokes i kraft som var klar. Potetene som skulle brukes måtte ikke være mjølne.

Til småmat ble det opprinnelig servert lefsekling, men det er nå mer vanlig å servere skiver av fint brød ved siden av. Likeledes serveres øl som drikke til maten. Til dessert ble det opprinnelig servert såkalt *[[Dylle (matrett)|dylle]]* (en melkerett bestående av kokt melk, risgryn, sukker, vaniljesukker og kanel), men i dag er det mer vanlig å servere riskrem med rød saus.

## Se også
* Sodd

## Eksterne lenker

* Småmat på Norsk tradisjonsmat
Analogue

***Analogue*** er a-has åttende studioalbum.
__NOTOC__
Albumet ble utgitt i Norge den 7. november 2005 på Universal International.

## Sporliste
#«Celice» – 3:39
#«Don't Do Me Any Favours» – 3:51
#«Cosy Prisons» – 4:08
#«Analogue (All I Want)» – 3:48
#«Birthright» – 3:43
#«Holyground» – 3:55 
#«Over the Treetops» – 4:24
#«Halfway Through the Tour» – 7:26
#«A Fine Blue Line» – 4:09
#«Keeper of the Flame» – 3:58
#«Make It Soon» – 3:21
#«White Dwarf» – 4:24
#«The Summers of Our Youth» – 3:56

## Personell
**a-ha**
* Morten Harket – vokal
* Magne Furuholmen – keyboard, vokal
* Paul Waaktaar-Savoy – gitar, vokal

**Andre medvirkende**
* Graham Nash – bakgrunnsvokal på *Cosy Prisons* og *Over the Treetops*
* Per Lindvall – trommer
* Alex Toff – trommer
* Frode Unneland – trommer
* Sven Lindvall – bass
* Martin Terefe – bass, gitar, piano, produsent, tekniker 
* Jørun Bøgeberg – bass
* Claes Björklund – gitarer, piano, tekniker, programmering
* Geir Sundstøl – gitar
* Andreas Olsson – gitar, tekniker, programmering
* Christer Karlsson – piano
* David Angell – fiolin
* Kristin Wilkinson – fiolin
* David Davidson - fiolin, strykearrangement 
* Anthony LaMarchina – cello
* Love Sponge Orchestra - strykeinstrumenter 
* Bobby Shin - strykearrangement, tekniker
* Kjetil Bjerkestrand - produsent, tekniker 
* George Tanderø - produsent, tekniker, programmering 
* Michael Ilbert - produsent, tekniker, programmering, miksing
* Max Martin - produsent, miksing 
* Eivind Skovdahl - tekniker 
* Kelly Pribble - tekniker 
* Nathaniel Chan - tekniker 
* Andy Savours - miksing 
* Catherine Marks - miksing 
* Max Dingel - miksing 
* Flood - miksing 
* George Marino - mastering

## Se også
*a-has diskografi

## Eksterne lenker
*
Thad Cochran

**William Thad Cochran** (født 7. desember 1937 i Pontotoc i Mississippi i USA, død 30. mai 2019 i Oxford i Mississippi) var en amerikansk politiker. Han var senator og representant for Mississippi og Det republikanske parti fra han kom inn i Senatet 27. desember 1978 til han trakk seg tilbake den 31. mars 2018. Han var den første republikaner som ble valgt til Senatet fra Mississippi siden rekonstruksjonstiden etter den amerikanske borgerkrigen. Cochran hadde fra 1973 vært medlem av Representantenes hus, hvor han representerte Mississippis fjerde distrikt.

I april 2006 ble han av ''Time'' kåret til en av de ti beste senatorene i Kongressen.

## Referanser


## Eksterne lenker
* Offisiell senatorside 
*
Roger Wicker

**Roger Frederick Wicker** (født 5. juli 1951 i Pontotoc) er en amerikansk politiker. Han er en senator og representerer Mississippi og Det republikanske parti. Han kom inn i Senatet 31. desember 2007. Han tok i 2007 over senatssetet til Trent Lott, som måtte trekke seg på grunn av uheldige uttalelser. Wicker startet sin politiske karriere som en av rådgiverne til Lott. Wicker hadde fra 1995 vært medlem av Representantenes hus, hvor han representerte Mississippis første distrikt.

Under en avstemning i 2015 for et lovtillegg om at klimaendringer er reelle, var han den eneste senatoren som stemte mot.

## Referanser


## Eksterne lenker
* Offisiell senatorside
*
Tom Leezer

**Tom Leezer** (født 26. desember 1985) er en tidligere profesjonell landeveissyklist fra Haag i Zuid-Holland, Nederland. Han syklet fra 2008 til 2020 for Rabobank/Team Jumbo-Visma.

I 2003 ble han nederlandsk mester i landeveisritt for juniorer og året etter ble han en del av Van Vliet-EBH-Advocaten-laget. Mens han syklet for dem tok han annen plass under Ronde van Zuid-Holland og vant han dessuten en etappe under Cinturón Ciclista Interancional a Mallorca i 2004. I 2005 gikk han over til Rabobank Continental Team, farmerlaget til ProTour-laget. Leezer vant samme år en etappe under Thüringen-Rundfahrt og tok en andreplass i Triptyque des Barrages. Han tok sølv i landeveissykling under det nederlandske mesterskapet i 2006 (U23) og en fjerdeplass totalt under Olympia's Tour. Siden 2008 er han en del av Rabobanks lag.

Resultatenen hans det første året han var profesjonell syklist, anga ikke at han var et stort talent. Hans beste resultat var 26.-plass sammenlagt under Eneco Tour, takket være at han under de flate sprintetappene endte i en av de to fremste gruppene av syklister som krysset målstreken.

2009 ble et bedre år for ham, etter Tour Down Under og Mallorca challenge deltok han i noen flamske ritt. Her tok han en 5.-plass under Kuurne–Brussel–Kuurne og en 3.-plass sammenlagt under Driedaagse van De Panne. Videre hjalp han to ganger lagkameraten Graeme Brown til en etappeseier under Vuelta ciclista a Murcia. I febrbuar tok han en annenplass under Trofeo Pollença. I 2009 deltok han i sin første store klassiker, Milano–Sanremo, og endte i den første gruppen som passerte målstreken.

## Meritter

;2003 
: Nasjonal Junior-Mester Landevei
;2004
:2. etappe, Cinturón a Mallorca
;2005
:1. etappe, Thüringen-Rundfahrt U23 
:2.-plass sammenlagt, Triptyque des Barrages
::1. etappe
;2007
: Nasjonal U23-Mester Landevei
:2. etappe, Olympia's Tour
:6. etappe, Vuelta a Navarra
:Sammenlagt, Triptyque des Monts et Châteaux-Frasnes
::Etappe 2a
:3.-plass sammenlagt, Normandie rundt
;2010
:7.-plass, Vattenfall Cyclassics
;2013
:6. etappe Le Tour de Langkawi

## Referanser


## Eksterne lenker
*
Pontotoc

**Pontotoc** er en amerikansk by som ligger i Pontotoc County i delstaten Mississippi. Byen hadde 5&nbsp;253 innbyggere ved folketellingen i 2000.

Begge Mississippis senatorer, Thad Cochran og Roger Wicker, kommer fra Pontotoc.

## Referanser
John Barrasso

**John Anthony Barrasso** (født 21. juli 1952 i Reading) er en amerikansk politiker. Han er en senator og representerer Wyoming og Det republikanske parti. Han kom inn i Senatet 25. juni 2007, som følge av forgjengeren Craig Thomas' dødsfall. Han ble utnevnt av den demokratiske guvernøren Dave Freudenthal. Thomas måtte bli erstattet av en republikaner, og guvernøren hadde valget mellom tre stykker som var utpekt av Wyomings republikanske sentralkomité.

## Referanser


## Eksterne lenker
* Offisiell senatorside
*
SliTaz GNU/Linux

**SliTaz [[GNU/Linux]]** er et programvareprosjekt basert på et fellesskap som begynte i 2006 av Cristophe Lincoln. Det er en Det er en Live-CD Linux-distribusjon med et root-filsystem som fyller rundt 100 Mb og en bootbar ISO-fil på rundt 30 Mb. Det er en av de minste Linux-distribuerte skrivebordsmiljøer som finnes. SliTaz er et akronym for «Simple Light Incredible Temporary Autonomous Zone». 

SliTaz kan startes fra en CD eller en USB minnepinne, og bruker LXDE, Xvesa og Busybox for alle hovedfunksjoner. Slitaz har en rekke programmer, og kan lastes fullstendig i RAM (dersom det er nok RAM), eller installeres til en harddisk.

## Historie
Etter et år med utvikling, ble SliTaz 2.0 lansert 16. april 2009. SliTaz deler flere målsetninger med Damn Small Linux, men er faktisk mindre og basert på den nyere Linux-kjernen 2.6.25.

## Programvare
* Mozilla Firefox
* Alsa mixer, musikkavspiller
* Asunder CD ripper / encoder
* Chat, e-post- og FTP-klient
* SSH-klient og server (Dropbear)
* Database  (SQLite)
* CD- og DVD-verktøy
* Grafisk grensesnitt (Openbox)
* Mer enn 1400 pakker

## Egenskaper
SliTaz kan startes fra:

* En Live USB ved bruk av *tazusb* eller med *UNetbootin*
* En Live CD («cooking» eller «stable 2.0»)
* En intern harddisk
* Ved hjelp av  *virtualbox* eller vmware.
* En bootbar diskett
* Et LAN ved bruk av *Preboot Execution Environment*
* Internett ved bruk av *gPXE*

## Utgivelser

## Varianter
Andre varianter av Slitaz inkluderer:

* *justX* – Har kun det som trengs for å starte X.
* *loram* – En variant som kun trenger 64 Mb RAM.
* *loram-cdrom* – En variant som kun trenger 10 Mb RAM (og litt *swap*).
* *loram-cdrom-sqfs* – En variant som bygd på l0 RAM-CD-rom, men med *squashfs*-filsystem.
* *base* – Den minste versjonen med kun basisprogramvaren som trengs for å starte Slitaz (6.4 Mb)

## Galleri
Betegnelsene viser til versjonstadier i programvareutviklingen:

Image:SliTaz-GNU-Linux 1.png|«Stable 1.0»
Image:Slitazcooking - screenshot.png|«Cooking»


## Referanser



## Eksterne lenker
* 
* Linux.com
* «SliTaz», Free Software Magazine
* «SliTaz»,Linux Pro Magazine
* Linux Infusion
Ertesuppe

**Ertesuppe** er ei suppe som kokes opp av tørkede gule erter som har vært bløtlagt over natten og lettsaltet eller røkt svineknoke (fenalår og spekeskinke er også vanlig å bruke). Mot slutten av kokingen tilsettes løk, purreløk, gulrot og potet eller andre grønnsaker. Suppen smakssettes gjerne med pepper, timian og kålrot.

## Referanser
Kent Conrad

**Gaylord Kent Conrad** (født 1958) er en amerikansk politiker. Han er en senator og representerer Nord-Dakota og North Dakota Democratic-Nonpartisan League Party, som er partiorganisasjonen til Det demokratiske parti i Nord-Dakota. Han kom inn i Senatet i 6. januar 1987, etter å ha vunnet over den sittende republikanske senatoren Mark Andrews med cirka  stemmer.

Under valgkampen i 1986 lovet Conrad å ikke stille til gjenvalg hvis USAs underskudd ikke ble mindre. Høsten 1992 var det klart at dette ikke ville skje, og Conrad stilte ikke til gjenvalg for senatssetet sitt. Byron Dorgan vant dette setet. Daværende senator Quentin Burdick døde 8. september 1992. Burdicks enke, Jocelyn Burdick, ble utnevnt til setet midlertidig, men det måtte avholdes et spesialvalg samtidig som det ordinære valget. Conrad stilte til valget, og anså at dette ikke var å stille til gjenvalg, siden det var et annet sete. 

18. januar 2011 kunngjorde han at han ikke kom til å stille til gjenvalg i 2012.

## Referanser


## Eksterne lenker
* Offisiell senatorside
*
Ben Nelson

:*Sangeren Benjamin Earl Nelson er omtalt under artistnavnet [[Ben E. King]].*

**Earl Benjamin «Ben» Nelson** (født 17. mai 1941) er en tidligere amerikansk senator fra Nebraska som representerer Det demokratiske parti. Han var guvernør i Nebraska fra 1991 til 1999. I 1996 stilte han til senatorvalget mot republikaneren Chuck Hagel, men tapte. Fire år senere vant han, da Bob Kerrey trakk seg.

Nelson stemte mot Elena Kagans godkjennelse til embedet som høyesterettsdommer i USAs høyesterett 5. august 2010. Han ble da den første demokraten som stemte mot en kandidat nominert av en demokratisk kandidat siden ti demokrater stemte mot Thurgood Marshall i 1967.

## Referanser


## Eksterne lenker
* Ben Nelson på senatets hjemmeside
*
Byron Dorgan

**Byron Leslie Dorgan** (født 14. mai 1942 i Bismarck) er en amerikansk politiker. Han var en senator og representerte Nord-Dakota og North Dakota Democratic-Nonpartisan League Party, som er partiorganisasjonen til Det demokratiske parti i Nord-Dakota. Han kom inn i Senatet i 15. desember 1992, etter å ha vært Nord-Dakotas medlem i Representantenes hus siden 1981.

Dorgan kunngjorde 5. januar 2010 at han ikke stilte til gjenvalg i kongressvalget 2010.

## Referanser


## Eksterne lenker
* Offisiell senatorside
Mike Enzi

**Michael Bradley «Mike» Enzi** (født 1. februar 1944 i Bremerton, død 26. juli 2021) var en amerikansk politiker. Han var senator og representerte Wyoming og Det republikanske parti fra 1997 til 2021. Han var medlem av delstatssenatet i Wyoming da han stilte til valg som senator.

## Referanser


## Eksterne lenker
* Offisiell senatorside 
*
Jocelyn Burdick

**Jocelyn Birch Burdick** (født 6. februar 1922 i Fargo i Nord-Dakota, død 26. desember 2019) var en amerikansk senator. Hun representererte Nord-Dakota og North Dakota Democratic-Nonpartisan League Party, som er partiorganisasonen til Det demokratiske parti i Nord-Dakota, en liten periode i 1992. Guvernør George Sinner utnevnte henne til senator da mannen hennes, senator Quentin Burdick, døde den 8. september 1992. Hun ønsket ikke å stille til valg for senatsetet og gikk av etter at Kent Conrad hadde blitt valgt.

Burdick er den eneste kvinnen som har representert Nord-Dakota i Kongressen.

## Referanser


## Eksterne lenker
*
Einar Diesen

**Søren Einar Gjerding Diesen** (1897–1994) var en norsk journalist og avisredaktør.

Etter litt skole var han journalist-lærling i *[[Stavanger Aftenblad]]* 1919–1921. Han var sekretær i Wienerbarnkomiteen, som ble opprettet i 1919. Han fikk jobb i *[[Aftenposten]]* i 1921, der hans far Thorstein Diesen var sjefredaktør 1913–1925. Han dekket Sommer-OL 1924 og et par radiosendinger fra fotballkampene der (overtatt av P. Chr. Andersen).  Han drev kolonnen *Argus* i sytten år etter Augusta Stang.

Under den andre verdenskrig dro han til Sverige og senere til Storbritannia. I London arbeidet han i regjeringens informasjonskontor. Etter frigjøringen fortsatte han i *Aftenposten* og var avisens sjefredaktør fra 1948 til 1968. Han ledet avisens Argushjelpen en tid, var leder av Norsk Redaktørforening 1956–1966, og leder for Norsk Presseforbunds faglige utvalg 1957–1972.

Han ledet Norges Tennisforbund 1933–1948.  Tidligere ledet han Nordstrand Tennisklubb 1927–1929.

## Premier
* Ridder av 1. klasse av St. Olavs orden.

## Bibliografi
* *Sjørøverøen i [[Nordåsvannet]]* (1929).  Gutteroman.
* *Den hvite sport* (1934).  Hovedredaktør, jubileumsbok for tennis.
* *En junior får chansen* (1939).  Gutteroman.
* *Kabalboken* (1941).  Utvidelse av Augusta Stangs *Kabaler og kortkunster* (Damm, 1919).
* *[[Amandus Schibsted]]* (1949).  Biografi.
* *Fra [[petit]] til leder.  Tilskuer til en utvikling* (1968)
* *Kong Olav V, vår konge og hans hus* (Hjemmet forlag, 1970).  Hovedredaktør.
* *Slekten Herlofson gjennom 400 år. En Sørlandskrønike* (1973)
* *Den store samfølelse. Aftenpostens redaksjonsklubb gjennom de første 40 år* (1974)
* *Maidagene '45* (Norsk Kunstforlag, 1977)  
* *Heksens hus* (Aschehoug, 1979).  Kriminalroman fra London.
* *[[P. Chr. Andersen]]* (Schibsted, 1981)

## Referanser
Svømming under VM i svømmesport 2009 – 200 meter fri menn

Forsøksheatene for **200 meter fri herrer** ved VM i svømming 2009 fant sted 27. juli og finalen i kveldpasset den 28. juli i Foro Italico i Roma.

Gard Kvale representerte Norge i øvelsen og satte norsk rekord, men kom ikke videre fra de innledende heatene.

## Rekorder

## Medaljevinnere

## Resultater
### Innledningsheatene

### Semifinaler

### Finale

## Eksterne lenker
* Resultater forsøksheat
* Semifinale resultater
Willy Bocklant

**Willy Bocklant** (født 10. mars 1919 i Bellegem, Vest-Flandern, død 10. mai 1980 i Mouscron) er en tidligere belgisk landeveissyklist som var profesjonell mellom 1962 og 1969. Hans største triumfer i karrieren er hans seire i Romandie rundt fra 1963 og i Liège–Bastogne–Liège fra 1964.

## Viktigste plasseringer

;1960
* Circuit Franco-Belge
* 1. og 3. etappe i Triptyque Ardennais
* Triptyque Ardennais sammenlagt

;1961
* GP Stan Ockers

;1962
* 1. etappe i Tour de Picardie
* Tour de Picardie sammenlagt
* *2.-plass i [[GP Stad Zottegem]]*

;1963
* Romandie rundt sammenlagt
* *3.-plass i [[Kuurne–Brussel–Kuurne]]*

;1964
* Giro del Piemonte
* Liège–Bastogne–Liège
* Tour de Wallonie
* *2.-plass i [[Belgisk mesterskap i sykling|det belgiske mesterskap i landeveissykling]]*
* *3.-plass i [[Grand Prix Pino Cerami]]*
* *3.-plass i [[Milano–Sanremo]]*

;1965
* Brabantse Pijl
* Brusell-Ingooigem
* Circuit des régions frontalières Mouscron
* GP d'Isbergues
* 3. etappe i Tour du Nord
* 2. etappe i Paris–Nice
* 2. etappe i Romandie rundt
* *2.-plass i [[Grand Prix de Fourmies]]*
* *3.-plass i [[Paris–Brussel]]*

;1966
* *2.-plass i [[E3 Prijs Vlaanderen]]*
* *2.-plass i [[Dwars door Vlaanderen]]*
* *3.-plass i la Ronde d'Aix-en-Provence*

;1967
* E3 Prijs Vlaanderen

;1968
* 5. etappe i Tour du Nord
* *2.-plass i [[Grand Prix de Fourmies]]*

## Grands tours

### Tour de France
* 1963 : utgått (16. etappe)
* 1964 : utgått (10. etappe)
* 1965 : utgått (10. etappe)

## Lag
* 1960 – Flandria – Wiel's
* 1960 – Groene Leeuw – SAS – Sinalco
* 1962 – Gritzner – Veith
* 1962 – Flandria – Faema
* 1963 – Flandria – Faema
* 1964 – Flandria – Romeo
* 1965 – Flandria – Romeo
* 1966 – Mann – Grundig
* 1967 – Flandria-De Clerck
* 1968 – Pull Over Centrale – Motte
* 1969 – Pull Over Centrale – Tasmania

## Eksterne lenker
*
Munich (Nord-Dakota)

**Munich** er en amerikansk by. Den ligger i Cavalier County i Nord-Dakota, og har 268 innbyggere. Den ble grunnlagt i 1904, og er oppkalt etter den tyske byen München.

Tidligere senator Quentin Burdick kommer fra Munich.

## Demografi

## Referanser
Tony Meredith

**Tony Meredith** er en profesjonell selskapsdanser og koreograf. Han har representert USA 12 ganger i The Professional World Latin-American Championships sammen med partneren *Melanie LaPatin*. De har fått over 100 1.-plasser i selskapsdanskonkurranser i USA. Meredith har også vært med i diverse filmer, inkludert *Dance with Me, The Thomas Crown Affair, Let it be Me* og *The Last Days of Disco*. Han har også vært programleder og koreograf i *America's Ballroom Challenge*. Meredith er veldig kjent for å ha koreografert mange numre i konkurransen **[[So You Think You Can Dance]]**, mest sammen med Melanie LaPatin.

## Eksterne lenker
*
Saksunar kirkja

**Saksunar kirkja** er en kirke bygd i stein og tre i Saksun på Streymoy, Færøyene. Kirken er en typisk, færøysk bygdekirke ved enkel utsmykning i tre, en liten takrytter, samt gresstak. Kirken ble vigd den 20. juni 1858.

## Historie
Den ble opprinnelig oppført i Tjørnuvík, men her fant man den i 1850 i så dårlig forfatning at man bestemte seg for å rive den ned og bygge en ny. I Saksun ble man ikke særlig tilfreds med å måtte være med å bygge en kirke som de sjelden hadde anledning til å bruke. De bestemte seg dermed for å ha sin egen. 12. desember 1853 sendte derfor sogneprest Carl Wilhelm Prytz en forespørsel fra kongsbonden i Saksun til kong Frederik VII om å få lov til å bygge sin egen kirke i Saksun. 12. januar 1855 gav kongen tillatelse til at det ble bygget nye kirker i Saksun og Haldarsvík, og at den gamle kirken i Tjørnuvík ble revet. På Færøyene bestemte man seg for å flytte Tjørnuvíks gamle kirke til Saksun. 29. mars 1856 skrev sogneprest i Norðurstreymoy, V.U. Hammershaimb, til amtmannen at man hadde startet med grunnarbeidet til kirken i Saksun. 14. november 1857 skrev han at kirken snart var gjenoppbygd, og at Saksun skulle skilles ut som eget kirkesogn med virkning fra 1. januar 1858.


Fil:Saksun Kirkja 2007 a.jpg|Vårfarger
Fil:Church of Saksun, Faroe Islands.JPG|Høstfarger
Fil:Saksun.9.jpg|Inne i Saksunar kirkja


## Eksterne lenker
* Fólkakirkjan
Bony Moronie

**«Bony Moronie»** er en amerikansk rock and roll-sang fra 1957 med melodi og tekst av Larry Williams. Den var hans tredje single. I USA ble sangen utgitt på Specialty 615 og i Storbritannia på London HLU&nbsp;8532.

Det har blitt innspilt mange coverversjoner av «Bony Moronie», inklusive en versjon oversatt til spansk med tittelen «Popotitos».

Blant de mange artistene som har spilt inn coverversjoner av «Bony Moronie», er John Lennon på hans album fra 1975, *Rock'n'Roll*, The Whos liveopptreden som er inkludert på deres album fra 1994, *Thirty Years of Maximum R&B*, Dr. Feelgood på deres album fra 1977, «Down by the Jetty» samt Julie Covington på Amnesty Internationals veldedighetsshow, *The Mermaid Frolics*, i 1977.

## Norsk versjon
Eldar Vågan har skrevet en humoristisk norsk tekst til «Bony Maronie». Den bærer tittelen «Skinnmagre høner» og er med på Vazelina Bilopphøggers' LP fra 1980, *[[24 timers service]]* (Philips 6327&nbsp;026). Platen ble produsert av Jan Paulsen.

## Listeplasseringer

## Referanser